**Səbuhi Mübariz oğlu Abdullazadə** (18 dekabr 2001-ci ildə Sumqayıt şəhərində anadan olub) — Azərbaycan Premyer Liqası təmsilçilərindən olan Sumqayıt FK klubunda yarımmüdafiəçi kimi çıxış edən peşəkar Azərbaycanlı futbolçudur.

Klub karyerası
--------------

### Sumqayıt FK

Səbuhi Abdullazadə futbol oynamağa 2007-ci ildə, 5 yaşında, Sumqayıtın "Təhsil" İEOUGIM-də başlayıb. İlk məşqçisi Ağamusa Bağırov olub. Sumqayıt FK akademiyasının yetirməsidir. Akademiyanın 11, 13, 15 və 17 yaşa qədər yaş qruplarında çıxış edib.

2018-ci ilin iyun ayında əvəzedicilərin ("Sumqayıt-2") heyətində çıxış etməyə başlayıb və 2018/19 illər mövsümün yekunlarına əsasən, ölkə çempionatının bürünc medallarını qazanıb.

2 dekabr 2017-ci il tarixinndə, 15 yaşında olarkən, XIV turun oyunları çərçivəsində "Kəpəz"lə keçirilmiş qarşılaşmanın 83-cü dəqiqəsində meydana daxil olan Abdullazadə, Premyer Liqada debüt edərək, 2017/2018-ci il mövsümündə əsas heyətdə çıxış etmiş ən gənc futbolçu olaraq Azərbaycan futbolunun tarixinə düşüb.

2019-cu ilin iyul ayında Sumqayıt təmsilçisi Abdullazadə ilə 3 illik müqavilə imzalayıb.

### Qarabağ FK

2017-ci ilin dekabr ayında, icarə əsasında "Qarabağ"ın U-19 komandasına keçib və bu komandanın heyətində 15 oyun keçirərək, ölkə çempionatının gümüş medallarını qazanıb. 2018-ci ilin iyun ayında komandadan ayrılaraq, yenidən Sumqayıta qayıdıb.

### Türkiyə və Xorvatiya

Gənc yaşlarında olmasına baxmayaraq, Türkiyənin "Trabzonspor" və Xorvatiya klublarında baxışda olub.

Karyera statistikası
--------------------

### Klub

*26 iyun 2020 tarixində yenilənib*

| Klub | Mövsüm | Liqa | Ölkə Kuboku | Kontinental1 | Digər2 | Ümumi |
| --- | --- | --- | --- | --- | --- | --- |
| Diviziya | Oyun | Qol | Oyun | Qol | Oyun | Qol | Oyun | Qol | Oyun | Qol |
| Sumqayıt FK | 2017–h.h | Premyer Liqa | 14 | 0 | 1 | 0 | 0 | 0 | 0 | 0 | 15 | 0 |
| Ümumi karyera | 14 | 0 | 1 | 0 | 0 | 0 | 0 | 0 | 15 | 0 |

1UEFA Çempionlar Liqası görüşləri daxildir.

2Azərbaycan Superkuboku görüşləri daxildir.

Azərbaycan Kuboku
-----------------

29 noyabr 2017-ci il tarixində ölkə kubokunda debüt oyununu keçirib. 2017/18-ci illər mövsümünün ilk mərhələsində keçirilmiş "Sumqayıt" 3:0 "Sabah" qarşılaşmasında 90 dəqiqə meydanda olub.

Milli komanda
-------------

| Azərbaycan milli komandaları |
| --- |
| Milli | Oyun | Qol |
| U-17 | 2 | 0 |
| U-19 | 3 | 0 |
| Ümumi | 5 | 0 |

### U-17

10 oktyabr 2017-ci ildə Avropa çempionatının seçmə mərhələsi çərçivəsində keçirilmiş İrlandiya yığması ilə qarşılaşmada, 17 yaşadək futbolçulardan ibarət milli futbol komandamızın heyətində debüt edib. 90 dəqiqə meydanda olub.

### U-21

10 oktyabr 2019-cu ildə Avropa çempionatının seçmə mərhələsi çərçivəsində keçirilmiş Fransa yığması ilə qarşılaşmada, 21 yaşadək futbolçulardan ibarət milli futbol komandamızın heyətində debüt edib. Oyunun 77-ci dəqiqəsində meydana çıxıb.

Uğurları
--------

* 2017/18-ci illər mövsümü - "Qarabağ" FK, U-19 - gümüş medal;
* 2018/19-cu illər mövsümü - "Sumqayıt" FK, Birinci Divizion - bürünc medal;
* 2018/19-cu illər mövsümü - "Sumqayıt" FK, Azərbaycan Kubokunun finalçısı;

İstinadlar
----------

1. ↑  Kapaz vs. Sumqayıt 0 - 3 Arxivləşdirilib 2021-09-10 at the Wayback Machine.
2. ↑  Rüfət və Səbuhi Abdullazadə "Sumqayıt" ilə 3 illik müqavilə imzalayıb Arxivləşdirilib 2022-01-16 at the Wayback Machine.
3. ↑  Azərbaycanlı futbolçu "Trabzonspor"un gündəmində Arxivləşdirilib 2020-06-28 at the Wayback Machine.
4. ↑  "Sumqayıt"ın futbolçusu "Trabzonspor"a transfer oluna bilər Arxivləşdirilib 2020-06-27 at the Wayback Machine.
5. ↑  S. Abdullazadə profile on soccerway.com Arxivləşdirilib 2021-10-30 at the Wayback Machine.
6. ↑  Sumqayıt vs. Sabah 3 - 0.
7. ↑  U17 EURO Qualifiers 2017/2018 » Group 11 » Ireland - Azerbaijan 6:0 Arxivləşdirilib 2020-06-25 at the Wayback Machine.
8. ↑  U21 EURO Qualifiers 2019/2020 » Group 2 » France - Azerbaijan 5:0 Arxivləşdirilib 2021-02-06 at the Wayback Machine.

Xarici keçidlər
---------------

* PFL - Professional Futbol Liqasının saytında profili
* #28 Sabuhi Abdullazada profili transfermarkt saytında